આ પ્રણાલીમાં ચૂંટણી અધિકારી અગાઉથી પૂરા પાડેલ યુઝર આઈ.ડી. અને ઓટીપી(OTP)ના ઉપયોગથી મતદારનો વિસ્તાર, મતદાનની તારીખ, કચેરીનું સરનામુ, હરિફ ઉમેદવારો સંબંધી આવશ્યક માહિતીઓ દાખલ કરીને ઈલેક્ટ્રોનિક માધ્યમથી પોસ્ટલ બેલેટ પેપરની ડિલીવરી કરશે. રેકર્ડ ઓફિસના માધ્યમથી મેળવેલ પાસવર્ડનો ઉપયોગ કરીને સેવા-મતદાર આ પોસ્ટલ બેલેટને ડાઉનલોડ કરીને પ્રિન્ટ મેળવશે અને પોસ્ટલ બેલેટ પેપર પર મત આપ્યા બાદ જરૂરી નિશાની કરીને તેને સીલબંધ કવરમાં જે તે ચૂંટણી અધિકારીને સ્પીડ પોસ્ટ મારફત મોકલી આપશે.